****

**REPUBLIKA HRVATSKA**

**KRAPINSKO – ZAGORSKA ŽUPANIJA**

**OPĆINA KRAPINSKE TOPLICE**

**OPĆINSKI NAČELNIK**

KLASA: 470-01/15-01/001

URBROJ: 2197/03-01-15-1

Krapinske Toplice, 02.03.2015

Na temelju članka 39. Statuta Općine Krapinske Toplice (Službeni glasnik KZŽ br 16/09, 8A/13 i 6/14) , a vezano uz primjenu Zakona o fiskalnoj odgovornosti (NN broj 130/10 i 19/14) i Uredbe o sastavljanju i predaji Izjave o fiskalnoj odgovornosti (NN broj 78/11, 106/12, 130/13 i 19/15) Općinski načelnik Općine Krapinske Toplice donosi

PROCEDURU STVARANJA UGOVORNIH OBVEZA

1.Ovim aktom propisuje se procedura stvaranja ugovornih obveza koje su potrebne za redovan rad Jedinstvenog upravnog odjela Općine Krapinske Toplice, osim ako posebnim aktom Općine Krapinske Toplice (dalje u tekstu: Općina) nije određeno drukčije.

2. Odgovorna osoba koja pokreće postupak ugovaranja i stvaranja ugovornih obveza je Općinski načelnik Općine Krapinske Toplice (dalje u tekstu: Općinski načelnik).

Potrebu za pokretanje postupka ugovaranja nabava roba, radova i usluga mogu predložiti Općinskom načelniku svi službenici u Jedinstvenom upravnom odjelu Općine.

3. Općinski načelnik ili osoba koju on ovlasti odnosno osoba koja je predložila pokretanje postupka ugovaranja nabave obvezna je obaviti kontrolu i utvrditi i/ili izvijestiti Općinskog načelnika da li je pribavljanje predložene ugovorne obveze u skladu s važećim Proračunom Općine i Planom nabave Općine za tekuću godinu.

Ukoliko Općinski načelnik odnosno osoba koja je predložila pokretanje postupka ugovaranja utvrdi kako je predložena ugovorna obveza u skladu s važećim Proračunom Općine i Planom nabave Općine za tekuću godinu, Općinski načelnik donosi odluku o pokretanju nabave odnosno ugovaranja ugovornih obveza, a u protivnom se prijedlog neće prihvatiti.

4. U postupcima nabave procijenjene vrijednosti do 70.000,00 kuna nabava se obavlja na temelju narudžbenice. Narudžbenicu, osim Općinskog načelnika kao odgovorne osobe koja odobrava nabavu, svojim potpisom ovjerava osoba koja je predložila pokretanje postupka nabave i viši stručni suradnik za financije i proračun, koje svojim potpisom potvrđuju da je predložena nabava u skladu s važećim Proračunom Općine i Planom nabave Općine za tekuću godinu.

Općinski načelnik:

Ernest Svažić